[pic] | AZ EURÓPAI KÖZÖSSÉGEK BIZOTTSÁGA |

Brüsszel, 8.10.2008

COM(2008) 649 végleges

2007/0020 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a közegészségre és a munkahelyi egészségvédelemre és biztonságra vonatkozó közösségi statisztikáról szóló európai parlamenti és tanácsi rendelet elfogadására vonatkozó közös álláspontjáról

2007/0020 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak

a közegészségre és a munkahelyi egészségvédelemre és biztonságra vonatkozó közösségi statisztikáról szóló európai parlamenti és tanácsi rendelet elfogadására vonatkozó közös álláspontjáról

1. ELŐZMÉNYEK

A javaslat továbbítása az Európai Parlamenthez, illetve a Tanácshoz (COM(2007) 46 végleges – 2007/0020 (COD)) | 2007. február 7. |

Az európai adatvédelmi biztos véleménye | 2007. szeptember 5. |

Az Európai Gazdasági és Szociális Bizottság véleménye | 2007. október 25. |

Az Európai Parlament (első olvasatban elfogadott) véleménye | 2007. november 13. |

A közös álláspont elfogadása | 2008. október 2. |

2. A BIZOTTSÁG JAVASLATÁNAK CÉLJA

A javasolt rendelet célja a Közösségi statisztika rendszeres előállítására vonatkozó jogi keret megteremtése két területen: „közegészség” és „munkahelyi egészségvédelem és biztonság”. A statisztika harmonizált és egységes adatcsoportokat biztosít öt érintett területre vonatkozóan, nevezetesen: Egészségi állapot és egészségügyi tényezők; Egészségügyi ellátás; Halálokok; Munkahelyi balesetek, és Foglalkozási megbetegedések és a munkával kapcsolatos egyéb egészségügyi problémák és megbetegedések. |

- Ezeket a statisztikákat az Európai Statisztikai Rendszer – azaz az Eurostat a nemzeti statisztikai hivatalokkal és más hivatalos statisztikák készítéséért felelős hatóságokkal együtt – állítja elő. A javasolt rendelet célja a két érintett területre vonatkozó rutinadatgyűjtés terén elért haladás megszilárdítása és a minőségi és összehasonlíthatósági standardok javítását elősegítő keret létrehozása közös módszertan segítségével. Ez biztosítja az egészségügyi és biztonsági statisztikák európai előírásainak egyértelműbb tervezését, fenntarthatóságát és stabilitását.

3. ÉSZREVÉTELEK A KÖZÖS ÁLLÁSPONTHOZ

3.1 Általános megjegyzések

Az Európai Parlament első olvasatban 2007. november 13-án közölte véleményét és tizenkét módosítást fogadott el. A Bizottság elfogadta ezeket a módosításokat.

A közös álláspont ezekből tízet tartott meg teljes egészében egyet pedig részben. Csak egy az I. mellékletre vonatkozó módosítást (8. módosítás) nem vették figyelembe.

Továbbá a közös álláspont számos – a Tanács által készített – módosítást tartalmaz a szöveg egyértelművé, olvashatóbbá és pontosabbá tétele érdekében.

A Bizottság úgy ítéli meg, hogy a közös álláspont nem változtatja meg a javaslat megközelítését vagy céljait, ezért azt jelenlegi formájában támogatni tudja.

3.2. Részletes megjegyzések

3.2.1. A Bizottság által elfogadott és a közös álláspontba teljes egészében vagy részben beépített európai parlamenti módosítások

(3), (17) és (20) preambulumbekezdés : Az 1. (egészében) és a 2. (utolsó rész) módosítást némileg eltérő szövegezéssel illesztették be. A módosítások kiemelik a nemnek és a kornak a lebontás változóiban betöltött kulcsszerepét az egészségügyi és biztonsági statisztikák különböző területein, amely már szerepelt a szóbeli megállapodásokban is. A 3 . módosítás (egészében) kiemeli a pénzügyi támogatás közösségi programok révén történő juttatását az adatgyűjtés várható többletköltségeire, amelyet a javasolt rendelet részletez.

1. cikk, (1) bekezdés: A 4. módosítás (egészében) az európai statisztikai magatartási szabályzat főbb elveire hivatkozik, amelyeket a minőségértékelésről szóló 8. cikk kifejezetten megemlít. 1. cikk (2) bekezdés és a 3. cikk c.) pont: Az 5. (egészében) és a 6. (egészében) módosítás azért került a szövegbe, hogy a begyűjtött adatok biztosítsák az egyetemesen hozzáférhető egészségügyi ellátás kialakítását célzó nemzeti stratégiák támogatásához szükséges információkat. 5. cikk (2) bekezdése: A (9. cikk (1) bekezdésével együttesen olvasandó) 7 . módosítás lényegében egy általánosabb – az ismételt erőfeszítések elkerülését hangsúlyozó – megközelítés alkalmazásának céljából került a szövegbe, de a területtel foglalkozó egyes intézmények vagy szervezetek felsorolása nélkül, átfogó módon.

I. melléklet d) pontja, 3. francia bekezdés (új) és 4. (új): A 11. (egészében) és a 12. (egészében) módosítás az adatgyűjtés biztosításának céljából került a szövegbe az egészségügy és az egészséget befolyásoló tényezők összefüggésében fennálló jelentőségükre való tekintettel. V. melléklet b) pont: A 9 . módosítás (egészében) lehetővé teszi a foglalkozási megbetegedés és a munkával kapcsolatos egyéb egészségügyi problémák és megbetegedések közötti egyértelmű megkülönböztetést azzal, hogy két különböző bekezdésben határozza meg őket, és kijelenti, hogy a munkával kapcsolatos egészségügyi problémákra és megbetegedésekre vonatkozó adatokat főként „meglévő népességi felmérésekből gyűjtik”. V. melléklet b) pont: A 10. módosítás (egészében) a (17) preambulumbekezdésre vonatkozó 2. módosítással összhangban annak biztosítására került a szövegbe, hogy szerepeljenek az adott (megbetegedett vagy egészségügyi problémában szenvedő) személy és a vállalat/munkahely lényegi jellemzői is.

3.2.2. A Bizottság által elutasított, de a közös álláspontba teljes egészében, részben vagy elvben beépített parlamenti módosítások

Nincsenek.

3.2.3. A Bizottság által teljes egészében, részben vagy elvben elfogadott, de a közös álláspontban nem szereplő parlamenti módosítások

I. melléklet d) pont, 1a (új) francia bekezdés: „A növekvő vagy csökkenő előfordulást mutató betegségek nyomon követéséről” szóló 8 . módosítás nem lett figyelembe véve. Az Európai Parlament első olvasatában a Bizottság hangsúlyozta, hogy valószínűleg a morbiditást már tartalmazó első francia bekezdés ismétlődik, de elfogadta azért, hogy az említett betegségek kitüntetett figyelmet kapjanak az egészségügyi ellenőrzés rendszerében. A Tanács azonban úgy vélte, hogy definíció szerint a morbiditási adatok elemzésének és terjesztésének egyik részéről van szó, következésképpen nem ad semmit hozzá a szöveghez; ezt az érvelést a Bizottság el tudja fogadni.

3.2.4. A Bizottság és a Tanács által elutasított, a közös álláspontban nem szereplő parlamenti módosítások

Nincsenek.

3.2.5. A Tanácsnak a javaslathoz fűzött módosításai

A Tanács a Bizottság javaslatához a következő főbb változtatásokat javasolta:

(1) preambulumbekezdés: Az egészségügy területén létrejött, az Európai Parlament és a Tanács által elfogadott második közösségi egészségügyi cselekvési programra (2008–2013) történő hivatkozás egyidejűleg kiegészült a munkahelyi egészségvédelemmel és biztonsággal kapcsolatos második közösségi stratégia (2007-2012) harmadik preambulumbekezdésben tett hivatkozással. Ez a kiegészítés azért is szükséges, hogy említésre kerüljenek e két program kiegészítő finanszírozási lehetőségei, (lásd (20) preambulumbekezdés) amelyek a tagállamokat abban segítik, hogy a közegészségre és a munkahelyi egészségvédelemre és biztonságra vonatkozó közösségi statisztikai adatgyűjtés végrehajtását szolgáló nemzeti kapacitásokat megteremtsék. A Bizottság elfogadja ezt a kiegészítést.

(3) preambulumbekezdés: A munkahelyi egészségvédelemmel és biztonsággal kapcsolatos második közösségi stratégiára (2007–2012) vonatkozó 2007. június 25-i tanácsi határozatra (HL C 145., 2007.6.30., 1. o.)történő utalással való kiegészítés. A Bizottság el tudja fogadni ezeket a változásokat.

(Új) (16) preambulumbekezdés: Az új preambulumbekezdés kiemeli az egészségügy szervezésének és irányításának nemzeti hatáskörét, valamint a tagállamok felelősségét a közösségi jogszabályok munkahelyeken történő és munkafeltételek közötti végrehajtásáért. A Bizottság tudja támogatni ezeket a pontosításokat.

3. cikk e), f), g) pontja: A szöveg kiegészült a „mikroadatok”, a „bizalmas adatok továbbítása” és a „személyes adatok” fogalommeghatározásaival az említett adatok megfelelő védelmét biztosító, más jogi szöveggel való nagyobb koherencia érdekében. A Bizottság tudja támogatni ezeket a kiegészítő fogalommeghatározásokat.

5. cikk és 6. cikk (új): A könnyebb értelmezhetőség kedvéért módszertanról, kézikönyvekről és kísérleti tanulmányokról szóló korábbi 5. cikkből az (1)–(3) bekezdés felülvizsgálatára és a „Módszertan” címszó alá két bekezdésbe történő átcsoportosítására került sor, ugyanakkor a (4) bekezdés külön a „Kísérleti tanulmányok és költség-hatékonyság elemzés” címet viselő új 6. cikk alá került (1) bekezdésként. A 6. cikk két új bekezdéssel egészült ki a költséghatékonysági elemzés és annak szükségességéről, hogy a kísérleti tanulmányok megállapításait a Bizottság értékelje, illetve költséghatékonysági elemzés készüljön a kísérleti tanulmányok témájában a végrehajtási intézkedések kidolgozása előtt. Ezek a pontosítások a Bizottság számára támogathatóak, és összhangban vannak az európai statisztikai magatartási szabályzattal.

7. cikk : Pontosítás céljából az (1) bekezdés felülvizsgálatára került sor, és a (3) bekezdés kiegészült a 45/2001/EK rendeletre való hivatkozással, azért, hogy hangsúlyt kapjon a Bizottság kötelezettsége az egyéneknek a személyes adatok feldolgozása tekintetében való védelmével kapcsolatban. A Bizottság tudja támogatni ezeket a változtatásokat.

8. cikk : A felülvizsgált „Minőségértékelés” címszó alatt a korábbi négy bekezdésből kettő lett. Az (1) bekezdés explicit módon meghatározza a továbbítandó adatok minőségértékelési dimenzióit az európai statisztikai magatartási szabályzat elveinek figyelembevételével, a második bekezdés pedig az adatminőségére vonatkozó jelentéstétel szabályait pontosítja. A Bizottság tudja támogatni ezt a pontosítást.

I. melléklet d) pont: Egy utolsó bekezdéssel egészült ki az adatfelvétel maximális hosszának pontosítására vonatkozóan és az egészségügyi felmérések választható jellegének biztosítására „e rendelet keretén belül”, amelyet a Bizottság támogat.

II. melléklet d) pont: A felsorolt témákhoz való adatgyűjtés során figyelembe veendő horizontális kérdésekként fontos szerepet kap a „betegek mobilitása”, az „egészségügyi szakemberek mobilitása”, továbbá az „egészségügyi ellátás minősége”. A Bizottság támogatja ezt a pontosítást.

A III melléklet b) és d) pontja: A „Hatály” címszó alatt pontosításokra került sor, miszerint az adatoknak különbséget kell tenniük helyi és nem helyi lakosok között, illetve az adatgyűjtésbe be kell foglalni a külföldön elhunyt lakosokra vonatkozó adatokat is. Továbbá a „vizsgált témák” címszó alatt a halva születések teljes számára vonatkozóan kell adatot közölni, jóllehet a halva születések jellemzőire (okaira) vonatkozó adatközlés önkéntes alapon történik. „Az újszülött (az élveszületést követő első 28 napban történő) halálozással kapcsolatos adatszolgáltatás során figyelembe kell venni a többszörös halálokok rögzítésének nemzeti gyakorlatában fennálló különbségeket.” A Bizottság egyet tud érteni ezekkel a pontosításokkal kapcsolatban.

IV. melléklet d) pont: Az elvégzett módosítások olyan pontosítások, amelyek a jelenlegi ESAW (European Statistics on Accidents at Work / munkahelyi balesetekre vonatkozó európai statisztikák) módszertanra hivatkoznak és összhangban vannak a tagállamok által a Bizottsághoz (Eurostathoz) szóbeli megállapodás alapján elküldött a ESAW adatokkal.. A Bizottság el tudja fogadni ezeket a változtatásokat.

A mellékleteket illetően általában több, például az adattovábbítás intervallumaival és időkorlátaival, valamint metaadatokkal és az érintett témákkal kapcsolatos részlet szerepel. A Bizottság el tudja fogadni ezeket a változásokat.

4. KÖVETKEZTETÉS

A Tanács közös álláspontjában bevezetett módosítások elfogadhatóak a Bizottság számára, mivel reális kompromisszumhoz vezetnek egyrészt a közegészség és a munkahelyi egészségvédelem és biztonság kulcsfontosságú területeire vonatkozó megbízható és összehasonlítható adatok iránti igény, másrészt azon nehézség között, hogy a legtöbb tagállam számára problémát okoz, az, hogy jelenlegi adatgyűjtési rendszerén javítson, vagy új adatgyűjtési rendszert vezessen be, és kellően részletes és összehasonlítható adatokat gyűjtsön e rendelet céljaira.

Általánosságban megállapítható, hogy a Tanács módosításai a Bizottság javaslatára támaszkodnak, ennélfogva a Bizottság el tudja fogadni a közös álláspontot.